LOXLEY ฟุ้งรายได้รวมปีนี้โต 20% – เตรียมนำ 2 บริษัทเข้าตลาดฯ ปีหน้า
LOXLEY ฟุ้งรายได้รวมปีนี้โต 20% จากปีก่อนที่ 1.37 หมื่นลบ. - คาดได้ข้อสรุปโครงการร่วมทุนไบโอแมสในเมียนมา มูลค่า 1.2 พันลบ. ใน Q2/60 - เล็งนำ 2 บริษัทในกลุ่มธุรกิจเพาเวอร์-พลังงานทดแทน เข้าตลาดฯปีหน้า
14 มี.ค. 2560

บริษัท ล็อกซเล่ย์ จำกัด (มหาชน) หรือ LOXLEY ระบุว่า บริษัทคาดว่าในปี 60 นี้ รายได้รวมจะโต 15-20% จาก 1.37 หมื่นล้านบาทในปีก่อน และมีกำไรดีกว่าระดับ 172 ล้านบาทในปีก่อน โดยตั้งเป้าอัตรากำไรขั้นต้นขยับมาที่ 15% จาก 14% หลังควบคุมค่าใช้จ่าย
ทั้งนี้ บริษัทคาดว่าในช่วงไตรมาส 2/60 จะได้ข้อสรุปการร่วมลงทุนในโครงการไบโอแมสในเมียนมา 10 MW มูลค่า 1.2 พันล้านบาท
นอกจากนี้ บริษัทอยู่ระหว่างเตรียมเข้าประมูลงานภาครัฐ มูลค่า 1.15 หมื่นลบ. คาดได้งานราว 50-60% จากปัจจุบันที่มีปริมาณงานในมือ (Backlog) 8.5 พันล้านบาท ในขณะเดียวกันบริษัทยังอยู่ระหว่างปรับโครงสร้าง ปรับลด-ยุบธุรกิจที่ไม่มีอนาคต คาดลงตัวในช่วงครึ่งหลังของปี และมีแผนนำ 2 บริษัทในกลุ่มธุรกิจเพาเวอร์ และกลุ่มพลังงานทดแทน เข้าตลาดหุ้นอย่างเร็วปีหน้า